text: Egen skranter i Vejle
  10 august 2011 kl. 12.26
  Den historiske Kong Hans' Eg ved det nye stadion har det svært. Det ligner en kamp for at overleve -  nærmest ligesom VB.
  Kong Hans' Eg står ved indgangen til det nye stadion, men den har lige mistet en stor kraftig gren, og den har det efterhånden lige så dårligt som den eg, der står lige ved siden af den. 
  
  I blev advaret
  Kong Hans' Eg er fredet. Derfor var den også beskyttet af et solidt betonværn, dengang det nye stadion blev bygget. Men næsten alle egens naboer blev fældet. Omkring 1000 kvadratmeter skov blev skåret om, og rodnettet blev fjernet.
   
  Det var der nogle, der advarede imod, allerede for seks år siden, fordi rodnettet på den gamle eg ville lide skade, hvis alle trærødder i området blev revet op. Det kunne slå den historiske eg ihjel.
  Nu er området ved egen spærret af, så ingen får tunge grene i knolden. Kong Hans' Eg er en af de ældste ege i Jylland - omkring 500 år.
  